මෘත ශරීරයේ බාහිරව කිසිදු තුවාලයක් නැත. විදුලි සැර වැදීම වැනි දෙයක් පිළිබඳ සාක්ෂිද නැත. අභ්‍යන්තර අවයව බොහොමයක් විච්ඡේදනය කර තිබූ බැවින් ඒවා තරමක් නරක්වී ගිය බවක් පෙනෙන්නට තිබිණ. එහෙයින් එවැනි වැදගත් සාක්ෂි සෙවීම ඵලදායී නොවනු ඇත. එහෙත් පළමු පශ්චාත් මරණ පරීක්ෂණයේදී සේනානායකගේ මුත්‍රාශය විවෘත කර තිබුණේ නැත. එබැවින් දෙවැනි පරීක්ෂණය සිදුවන අවස්ථාව වන විටත් පිරී තිබූ මුත්‍රාශයෙන් මුත්‍රා සාම්පලයක් ගන්නට වෛද්‍යවරයාට හැකිවීම මහත් වාසනාවක් සේ ඔහුට දැනිණ. අනතුරුව සම මුළුමනින්ම ඊට යටින් තිබූ මේද තට්ටුවෙන් වෙන්වන සේ විච්ඡේදනය කළේය. එවිට සමට යටින් පිහිටි මේද සහ මාංශ පේෂි පටක පහසුවෙන් නිරීක්ෂණය කළ හැකිය. සම මතුපිටට නොපෙනෙන සුලු ලේ ගැලීම් මෙහිදී නිරීක්ෂණය කළ හැකිය. ඒ අනුව සේනානායකගේ දකුණු අතේ පිටි අල්ලේ හා වම් අතේ වැලමිට ආශ්‍රිතව සමට යටින් රුධිරය ගැලීම් දෙකක් නිරීක්ෂණය විය. මත්ද්‍රව්‍ය ශරීරයට එන්නත් කරගනු ලබන්නේ මෙම ස්ථාන ආශ්‍රිත රුධිර නාළ තුළට වන අතර එවිට මෙවැනි රුධිර වහනයන් සමට යටින් පවතිනු ඇත. එම ස්ථානවලින් ගත් පටක සාම්පලද රසායනික ද්‍රව්‍ය විශ්ලේෂණය සහ අන්වීක්ෂීය පටක පරීක්ෂණය සඳහා ද යොමු කරන ලදී.
මෙම මලසිරුර කාගේද
සේනානායකගේ